૧.	એ લોકોએ પરસ્પર સન્માનના સિદ્ધાંતનો સ્વીકાર કરવો જોઈએ. પરસ્પર સન્માન એટલે શું તેની વ્યાખ્યા “બીઇંગ ડિફરન્ટ” પુસ્તકમાં કરવામાં આવી છે. પરસ્પર સન્માન એટલે સહિષ્ણુતા નહીં. સહિષ્ણુતા એ પશ્ચિમમાં શીખવવામાં આવતો સિદ્ધાંત છે. તેમાં સન્માનના અર્થનો પૂરેપૂરો સમાવેશ થતો નથી. પરસ્પર સન્માનનો અર્થ એ છે કે એક વ્યક્તિ બીજી વ્યક્તિનું તે જે છે જ સ્થિતિમાં સન્માન જાળવે. એક વ્યક્તિ બીજી વ્યક્તિના ધર્મપાલન વગેરેનું સન્માન કરે પરંતુ અહીં “પરસ્પર” નો અર્થ છે બંને પક્ષ તરફથી એક સરખું વલણ. એક વખત આ પરસ્પર સન્માન જાગશે તો કોઈ ધર્માંતર, સ્પર્ધા, બીજા કરતાં પોતે ઊંચા જેવી ભાવના રહેશે જ નહીં. વિવિધ ધર્મ વચ્ચે સંવાદ અંગેના પરિસંવાદમાં મેં આ પરસ્પર સન્માનનો વિચાર રજૂ કર્યો હતો ત્યારે અબ્રાહમિક ધર્મના લોકોના પ્રતિભાવ રસપ્રદ હતા. અબ્રાહમિક ધર્મના લોકો બીજા ધર્મના લોકો પ્રત્યે સન્માન વ્યક્ત કરે એ અત્યંત મુશ્કેલ છે અને તેઓ જ્યારે આવી અસમર્થતા વ્યક્ત કરે ત્યારે તેમની સાથે વાતચીત કરવી જોઈએ.